CELEX: 32018D0779
Language: lt
Date: 2018-02-19 00:00:00
Title: 2018 m. vasario 19 d. Komisijos deleguotasis sprendimas (ES) 2018/779 dėl konstrukcinėms metalu dengtoms sluoksniuotosioms plokštėms taikytinų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011 (Tekstas svarbus EEE. )

29.5.2018   
            
            
               LT
            
            
               Europos Sąjungos oficialusis leidinys
            
            
               L 131/23
            
         KOMISIJOS DELEGUOTASIS SPRENDIMAS (ES) 2018/779
   2018 m. vasario 19 d.
   dėl konstrukcinėms metalu dengtoms sluoksniuotosioms plokštėms taikytinų eksploatacinių savybių pastovumo vertinimo ir tikrinimo sistemų pagal Europos Parlamento ir Tarybos reglamentą (ES) Nr. 305/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 28 straipsnį ir 60 straipsnio h punktą,
   kadangi:
   
               (1)
            
            
               dar nėra atitinkamo sprendimo dėl konstrukcinių metalu dengtų sluoksniuotųjų plokščių (toliau – sluoksniuotosios plokštės) eksploatacinių savybių pastovumo vertinimo ir tikrinimo. Todėl būtina nustatyti, kurios eksploatacinių savybių pastovumo vertinimo ir tikrinimo sistemos taikytinos sluoksniuotosioms plokštėms;
            
         
               (2)
            
            
               šis sprendimas turėtų būti taikomas tik tiems produktams, kurie nepatenka į kitų atitinkamų Europos Sąjungos teisės aktų taikymo sritį. Todėl jis neturėtų būti taikomas nekonstrukcinėms metalu dengtoms sluoksniuotosioms plokštėms, kadangi jos jau patenka į Komisijos sprendimo 98/436/EB (2) ir Komisijos sprendimo 98/437/EB (3) taikymo sritį,
            
         PRIĖMĖ ŠĮ SPRENDIMĄ:
   1 straipsnis
   Šis sprendimas taikomas konstrukcinėms metalu dengtoms sluoksniuotosioms plokštėms.
   2 straipsnis
   1 straipsnyje nurodytų sluoksniuotųjų plokščių eksploatacinių savybių pastovumas vertinamas ir tikrinamas, atsižvelgiant į šių produktų esmines charakteristikas, pagal priede nurodytas sistemas.
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. vasario 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 88, 2011 4 4, p. 5.
   
      (2)  1998 m. birželio 22 d. Komisijos sprendimas 98/436/EB dėl statybos produktų atitikties atestavimo tvarkos, susijusios su stogo dangomis, stoglangiais, stogo langais ir pagalbiniais produktais, pagal Tarybos direktyvos 89/106/EEB 20 straipsnio 2 dalį (OL L 194, 1998 7 10, p. 30).
   
      (3)  1998 m. birželio 30 d. Komisijos sprendimas 98/437/EB dėl statybos produktų atitikties atestavimo tvarkos, susijusios su vidaus ir išorės sienų ir lubų apdaila, pagal Tarybos direktyvos 89/106/EEB 20 straipsnio 2 dalį (OL L 194, 1998 7 10, p. 39).
   
      PRIEDAS
      
         EKSPLOATACINIŲ SAVYBIŲ PASTOVUMO VERTINIMO IR TIKRINIMO SISTEMOS
      
      
         1 lentelė
      
      
         Visoms esminėms charakteristikoms, susijusioms su esminiais statinių reikalavimais Nr. 1 (Mechaninis atsparumas ir pastovumas)
      
      
                  Produktas ir jo naudojimo paskirtis
               
               
                  Taikoma sistema
               
            
                  Konstrukcinės metalu dengtos sluoksniuotosios plokštės
               
               
                  2+
               
            
         
      
         2 lentelė
      
      
         Tik degumui
      
      Visiems 1 lentelės pirmame stulpelyje nurodytiems produktams, priklausomai nuo jų pogrupio, taikomos šios ESPVT sistemos:
      
         
      
                  Produktų pogrupiai
               
               
                  Taikoma sistema
               
            
                  Produktai, kurių degumo klasė pagerinama vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą)
               
               
                  1
               
            
                  Produktai, kurių degumo klasei nustatyti neatliekant bandymų egzistuoja galiojantis Europos teisinis pagrindas
               
               
                  4
               
            
                  Produktai, nepriklausantys 1 ir 2 eilutėse nurodytiems pogrupiams
               
               
                  3
               
            
         
      
         3 lentelė
      
      
         Visoms kitoms esminėms charakteristikoms
      
      
                  Produktas ir jo naudojimo paskirtis
               
               
                  Taikoma sistema
               
            
                  Konstrukcinės metalu dengtos sluoksniuotosios plokštės
               
               
                  3